Preşedintele AEP, care este infectat cu Covid-19, a transmis solicitare pentru urna mobilă.
Preşedintele AEP a transmis Biroului electoral cererea pentru exercitarea dreptului de vot prin intermediul urnei speciale. Constantin-Florin Mituleţu-Buică este infectat cu Sars-Cov-2.
Preşedintele Autorităţii Electorale Permanente (AEP), Constantin-Florin Mituleţu-Buică, a transmis solicitare pentru exercitarea dreptului de vot prin intermediul urnei speciale, în condiţiile în care acesta este infectat cu Covid-19, transmite Direcţia de comunicare a instituţiei. Potrivit unui comunicat de presă al AEP, Constantin-Florin Mituleţu-Buică a transmis Biroului electoral al secţiei de votare nr. 334 din Bucureşti cererea pentru exercitarea dreptului de vot prin intermediul urnei speciale (mobile), însoţită de documentele care atestă imposibilitatea de a se deplasa la secţia de votare ca urmare a depistării pozitive cu virusul SARS-CoV-2, precum şi de copia actului care dovedeşte reşedinţa în Bucureşti.